115 Yɛn de, yɛmfata, O Yehowa, yɛmfata;*Wo din na hyɛ no anuonyam+Esiane wo dɔ a enni huammɔ ne wo nokwaredi nti.+2 Adɛn nti na ɛsɛ sɛ amanaman no ka sɛ:“Wɔn Nyankopɔn no wɔ he?”+3 Yɛn Nyankopɔn no wɔ soro;Nea ɛsɔ n’ani biara ɔyɛ.4 Wɔn ahoni yɛ dwetɛ ne sika kɔkɔɔ,Onipa nsa ano adwuma.+5 Wɔwɔ ano, nanso wɔnkasa;+Wɔwɔ aniwa, nanso wonhu ade;6 Wɔwɔ aso, nanso wɔnte asɛm;Wɔwɔ hwene, nanso wɔnte hua;7 Wɔwɔ nsa, nanso wontumi nso ade mu.Wɔwɔ nan, nanso wontumi nnantew;+Nnyigyei biara mfi wɔn menewa mu mma.+8 Obiara a ɔyɛ saa ahoni no, ɔbɛyɛ sɛ ahoni no ara,+Na obiara a ɔde ne ho to ahoni no so no, ɔno nso bɛyɛ sɛ ahoni no ara.+9 O Israel, momfa mo ho nto Yehowa so;+Ɔno ne mo boafo ne mo kyɛm.+10 O Aaron fi,+ momfa mo ho nto Yehowa so;Ɔno ne mo boafo ne mo kyɛm.11 Mo a musuro Yehowa, momfa mo ho nto Yehowa so;+Ɔno ne mo boafo ne mo kyɛm.+12 Yehowa kae yɛn, na obehyira yɛn;Obehyira Israel fi,+Na obehyira Aaron fi.13 Yehowa behyira wɔn a wosuro no,Nketewa ne akɛse nyinaa.14 Mo ne mo mma* nyinaa,Yehowa bɛma mo adɔɔso.+15 Yehowa a ɔyɛɛ ɔsoro ne asaase noNhyira mo.+16 Ɔsoro yɛ Yehowa dea,+Na asaase de, ɔde ama nnipa.+17 Awufo ntumi nyi Yah ayɛ;+Wɔn a wɔwɔ ɔdamoa mu* nso saa ara.+18 Nanso yɛn de, yebeyi Yah ayɛFi nnɛ kosi daa.Munyi Yah ayɛ!*
twi_Latn